V. Sopko, poslanec: (2002-02-15):
J. Migaš, predseda NR SR: Panie poslankyne, páni poslanci, budeme hlasovať o bodoch zo spoločnej správy 1 až 14. Gestorský výbor odporúča tieto body schváliť. Hlasujeme o 14 bodoch zo spoločnej správy s odporúčaním gestorského výboru schváliť ich. Hlasujeme. (Hlasovanie.) Málo poslancov. Žiadam poslancov, aby prišli do rokovacej miestnosti. Panie poslankyne, páni poslanci, druhý pokus. Prezentujme sa, zistíme počet poslancov Národnej rady. Prezentujeme sa len. Prezentácia. Prezentovalo sa 68 poslancov. Vyhlasujem 15-minútovú prestávku. (Prerušenie rokovania o 9.48 hodine.) (Pokračovanie rokovania o 9.54 hodine.) J. Migaš, predseda NR SR: Panie poslankyne, páni poslanci, žiadam vás, aby ste prišli do rokovacej miestnosti, budeme sa prezentovať. Zistíme počet poslancov pred hlasovaním. Prezentujeme sa. Pán podpredseda, prezentácia. Prezentujeme sa. Prítomných je 70 poslancov. Panie poslankyne, páni poslanci, v súlade s § 7 rokovacieho poriadku budeme pokračovať ďalším bodom. Prečítam § 6 a potom § 7. Ak sa počas schôdze Národnej rady pri zisťovaní počtu prítomných poslancov pred hlasovaním zistí, že nie je prítomná nadpolovičná väčšina všetkých poslancov, ak sa tak nestane ani do 15 minút, čo som urobil, po zisťovaní počtu prítomných poslancov, predsedajúci schôdze Národnej rady preruší a určí termín ďalšieho rokovania. To je § 6. § 7. Ak ani po prerušení schôdze, čo som urobil, nie je prítomná nadpolovičná väčšina všetkých poslancov, predsedajúci môže rozhodnúť, že sa bude rokovať o ďalšom bode programu. To je § 7. Národná rada sa môže. Panie poslankyne, páni poslanci, ukážte mi, kde je to napísané. § 6 jasne hovorí a potom je § 7 a podľa toho chcem... Hovoríme o § 23 ods. 6, 7. Pozrite si rokovací poriadok. § 23 ods. 6, podľa ods. 6 som prerušil rokovanie na 15 minút. Zistil som, že je nedostatok poslancov. Vyhlasujem polhodinovú prestávku. (Reakcie z pléna.) (Prerušenie rokovania o 9.54 hodine.) (Pokračovanie rokovania o 10.18 hodine.) J. Migaš, predseda NR SR: Panie poslankyne, páni poslanci, žiadam vás, aby ste zaujali miesta v rokovacej miestnosti, budeme pokračovať v 54. schôdzi Národnej rady. Panie poslankyne, páni poslanci, na úvod dnešného rokovacieho dňa 54. schôdze písomne požiadali o ospravedlnenie pán poslanec Bak, Prokopovič, pani poslankyňa Schmögnerová, Šipoš, Gajdoš a Maňka. Týchto poslancov sme ospravedlnili. Potom som si preveril podpisy na prezenčnej listine a na základe toho môžem konštatovať, že nebudú ospravedlnení na dnešnom rokovacom dni títo poslanci za HZDS: Baco, Danko, Jasovský, Kačič, Kalman, Karlin, Krajči, Lexa, SDK: Slafkovský, KDH: Záborská, SOP: Dubovská, Presperín, Pravá Slovenská národná strana: Slota, Šepták, Zelník, nezávislí: Malchárek, Malíková, Oberhauser, Paška, Prokeš, Šebej a Tatár. Títo poslanci dnes nebudú dnes ospravedlnení na rokovaní. (Reakcie z pléna a potlesk.) Treba sa podpísať, pán poslanec. Panie poslankyne, páni poslanci, rokovací poriadok umožňuje aj písomne sa ospravedlniť dodatočne, ale na základe toho ja už som rozhodol, že kto bude neospravedlnený. Pán poslanec Baco, beriem na vedomie, že ste tu, samozrejme, treba sa podpísať do prezenčnej listiny. Ostatní sú neospravedlnení. Panie poslankyne, páni poslanci, budeme pokračovať hlasovaním, prosím, aby sme sa prezentovali a zistili počet prítomných poslancov pred hlasovaním. Prezentujeme sa. Prezentácia. Prítomných je 74 poslancov v súlade s ods. 7... (Ruch v sále.) Panie poslankyne, páni poslanci v súlade s ods. 7 § 23 rokovacieho poriadku budeme pokračovať v rokovaní Národnej rady bodom Prehľad vývoja rokovaní Slovenskej republiky s Európskou úniou a celková príprava Slovenskej republiky na vstup do Európskej únie na rok 2002. Materiál vlády ste dostali ako tlač 1309 a spoločnú správu výborov ako tlač 1309a, ku ktorej máte pripojený aj návrh uznesenia Národnej rady. Materiál vlády uvedie podpredsedníčka vlády Mária Kadlečíková. Procedurálne návrhy, pán poslanec Maxon, nech sa páči. M. Maxon, poslanec: Pán predseda, vaše rozhodnutie opierate o znenie ods. 7. J. Migaš, predseda NR SR: Povedal som § 23 ods. 7. M. Maxon, poslanec: Pardon, ods. 7. V tom prípade, prosím, rešpektujte tú skutočnosť, že je tam uvedené, že sa pokračuje ďalším bodom a ďalší bod je ďalšie hlasovanie, takže vy meníte program schôdze Národnej rady. J. Migaš, predseda NR SR: Pán poslanec Fico.